CELEX: 62021TN0534
Language: sk
Date: 2021-09-01 00:00:00
Title: Vec T-534/21: Žaloba podaná 1. septembra 2021 – VP/Cedefop

25.10.2021   
            
            
               SK
            
            
               Úradný vestník Európskej únie
            
            
               C 431/47
            
         
      Žaloba podaná 1. septembra 2021 – VP/Cedefop
      (Vec T-534/21)
      (2021/C 431/55)
      Jazyk konania: angličtina
      
         Účastníci konania
      
      
         Žalobkyňa: VP (v zastúpení: L. Levi, advokátka)
      
         Žalovaný: Európske stredisko pre rozvoj odborného vzdelávania
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovaného nevykonať body 1 a 2 výroku rozsudku Všeobecného súdu zo 16. decembra 2020 vo veci T-187/18, VP/Cedefop,
               
            
                  —
               
               
                  zrušil súvisiace rozhodnutie o neobnovení pracovnej zmluvy žalobkyne na dobu neurčitú so spätnou účinnosťou,
               
            
                  —
               
               
                  nariadil náhradu nemajetkovej ujmy spôsobenej žalobkyni, ktorá je stanovená ex aequo et bono na päťdesiattisíc eur,
               
            
                  —
               
               
                  nariadil náhradu majetkovej ujmy spôsobenej žalobkyni, ktorá zodpovedá výdavkom, ktoré vznikli v rámci nevyhnutného konania pred podaní žaloby od dátumu vynesenia rozsudku vo veci T-187/18, VP/Cedefop, a
               
            
                  —
               
               
                  nariadil žalovanému povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že rozhodnutie žalovaného nevykonať body 1 a 2 výroku rozsudku zo 16. decembra 2020 vo veci T-187/18, VP/Cedefop, a teda neobnoviť pracovnú zmluvu žalobkyne, porušuje povinnosť uviesť odôvodnenie.
               
            
                  2.
               
               
                  Druhý žalobný dôvod je založený na tom, že žalovaný si nesplnil svoju povinnosť náležitej starostlivosti.
               
            
                  3.
               
               
                  Tretí žalobný dôvod je založený na tom, že žalovaný porušil zásady rovnosti zaobchádzania a ochrany legitímnej dôvery.
               
            
                  4.
               
               
                  Štvrtý žalobný dôvod je založený na tom, že žalovaný zneužil svoje právomoci.